Nordisk samtidspoesifestival

Nordisk samtidspoesifestival – Rolf Jacobsen-dagene på Hamar, også omtalt som 
Nordisk poesifestival og Rolf Jacobsen-dagene, er en litteraturfestival som blir arrangert på Hamar i Hedmark fylke. Festivalen har blitt avholdt hver vår siden 2007, omkring 8. mars, Hamar-dikteren Rolf Jacobsens fødselsdag. Programmet består av opplesninger av nordiske lyrikere, konserter og annet.

Historikk og aktivitet
Nordisk samtidspoesifestival kom i stand i 2007 i forbindelse med hundreårsmarkeringen for fødselen til Rolf Jacobsen (1907–1997), lyriker og journalist som bodde og arbeidet på Hamar.Rolf Jacobsens Venner om Nordisk litteraturfestivals tiårsjubileum 2017 Rolf Jacobsen-dagene dette året åpnet i Hamar gamle rådhus onsdag 8. mars og varte til 11. mars.Aftenposten 4. mars 2007 Lyrikkprogrammet omfattet blant andre Pia Tafdrup og Jan Jakob Tønseth. Jubileet ble også feiret med boklansering, kunstutstillinger og søndagsmatiné.

Nordisk poesifestival har siden samlet enkeltdiktere fra hele Norden. Det er programposter for barn og voksne. Det har ofte vært spesiell oppmerksomhet om forfatterskapet til en utvalgt «festivalpoet». Blant disse har vært Øyvind Rimbereid (i 2013), Cecilie Løveid (i 2015), Tua Forsström (i 2016), Øyvind Berg (i 2017), Göran Sonnevi (i 2018) og Hanne Bramness (i 2019).

Nordisk poesifestival utgir skriftserien Nordisk samtidspoesi i samarbeid med det akademiske Oplandske Bokforlag.Skriftserien Nordisk samtidspoesi

 Se også
Oslo Internasjonale Poesifestival

Referanser

Eksterne lenker
 Festivalens egen nettpresentasjon
 Festivalens side på Facebook

Kategori:Litteraturfestivaler i Norge
Kategori:Festivaler i Innlandet
Kategori:Kultur i Hamar
Kategori:Repeterende arrangementer etablert i 2007